ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 24.06.1997 
COM(97) 317 τβλικΛ 
97/0174 (ACC) 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
για την πρόβλεψη ορισμένων κανόνων εφαρμογής όσον αφορά το ειδικό καθεστώς 
εισαγωγοΥν για το ελαιόλαδο καταγωγής Λιβάνου 
(υποβληθείσα από την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
1. Το άρθρο 18 της συμφωνίας συνεργασίας μεταξύ της Ευρωπαϊκής Κοινότητας 
και του Λιβάνου, προβλέπει ορισμένες μειώσεις εισφορών κατά την εισαγωγή, 
στην Κοινότητα, όταν πρόκειται για ελαιόλαδο εκτός από αυτό το οποίο έχει 
υποβληθεί σε επεξεργασία ραφιναρίσματος. Αυτές οι μειώσεις συνίστανται σε 
κατ ' αποκοπήν αφαίρεση 0,7245 ECU/100 χλγρ, καθώς επίσης και σε αφαίρεση 
5,796 ECU/100 χλγρ, υπό την προϋπόθεση ότι ο Λίβανος εφαρμόζει ισοδύναμο 
φόρο κατά την εξαγωγή. 
2. Στο πλαίσιο των πολυμερών εμπορικών διαπραγματεύσεων του Γύρου της 
Ουρουγουάης, η Κοινότητα είχε αναλάβει τη δέσμευση να τιμολογήσει τις 
μεταβλητές εισφορές και να τις αντικαταστήσει με σταθερούς δασμούς. 
3. Υπήρχε κίνδυνος αυτή η αντικατάσταση να καταστήσει ανεφάρμοστες τις 
παραχωρήσεις του επί του παρόντος ισχύοντος καθεστώτος. Εν αναμονή της 
έκδοσης νέων κανονισμών του Συμβουλίου, η Επιτροπή εξέδωσε έναν 
μεταβατικό κανονισμό (κανονισμός (ΕΚ) αριθ. 2146/95, όπως τροποποιήθηκε 
τελευταία από τον κανονισμό (ΕΚ) αριθ. 2388/96) ο οποίος προβλέπει 
μειώσεις των τελωνειακών δασμών. Η ισχύς αυτού του μεταβατικού 
καθεστώτος λήγει στις 30 Ιουνίου 1997. 
Είναι, επομένως, αναγκαίο, για να τηρηθούν οι δεσμεύσεις της Κοινότητας, να 
εκδοθεί ένας νέος κανονισμός ο οποίος θα αποσκοπεί στην υλοποίηση των 
παραχωρήσεων με την ενημερωμένη μορφή τους. 
4. Επιπλέον, για λόγους διοικητικής απλούστευσης, η Επιτροπή προτείνει στο 
Συμβούλιο να της επιτρέψει να επιφέρει, μέσω της διαδικασίας "επιτροπής 
διαχείρισης", τις τροποποιήσεις οι οποίες είναι αναγκαίες για την προσαρμογή 
σε μελλοντικές αλλαγές των συμφωνιών, τις οποίες ενδέχεται να εισαγάγει το 
Συμβούλιο. 

ΣΧΕΑΙΟ 
Κανονισμός (ΕΚ) αριθ /97 του Συμβουλίου 
της.... 
για την πρόβλεψη ορισμένων κανόνων εφαρμογής όσον αφορά το ειδικό καθεστώς 
εισαγωγών για το ελαιόλαδο καταγωγής Λιβάνου 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη : 
τη συνθήκη για την ίδρυση της Ευρωπαϊκής Κοινότητας και ιδίως το άρθρο 113, 
την πρόταση της Επιτροπής, 
Εκτιμώντας : 
ότι το άρθρο 18, καθώς επίσης και το παράρτημα Β της συμφωνίας συνεργασίας 
μεταξύ της Ευρωπαϊκής Οικονομικής Κοινότητας και Λιβάνου1, προβλέπουν ένα 
ειδικό καθεστώς εισαγωγών για το ελαιόλαδο το οποίο υπάγεται στους κωδικούς 
ΣΟ 1509 και 1510, το οποίο παράγεται εξ ολοκλήρου στο Λίβανο, και μεταφέρεται 
κατευθείαν από την χώρα αυτή στην Κοινότητα· 
ότι, για το ελαιόλαδο που υπάγεται στους κωδικούς ΣΟ 1509 10 10, 1509 10 90 και 
1510 00 10, το ειδικό καθεστώς προβλέπει κατ'αποκοπή μείωση της εφαρμοστέας 
εισφοράς κατά 0,7245 ECU/100 χλγρ σύμφωνα με το άρθρο 18 της συμφωνίας· ότι, 
υπό την προϋπόθεση ότι ο Λίβανος εισπράττει φόρους κατά την εξαγωγή, το εν 
λόγω καθεστώς προβλέπει επιπλέον μείωση αυτής της εισφοράς, που αντιστοιχεί 
στο ποσό του ειδικού φόρου, μέχρις ύψους 5,796 ECU/100 χλγρ. στο πλαίσιο της 
μείωσης η οποία προβλέπεται στην παράγραφο 1 β) του άρθρου 18 της συμφωνίας· 
ότι η συμφωνία για τη γεωργία η οποία έχει συναφθεί στο πλαίσιο των πολυμερών 
εμπορικών διαπραγματεύσεων του Γύρου της Ουρουγουάης2, προβλέπει ότι, από 
την 1η Ιουλίου 1995, οι μεταβλητές εισφορές που εφαρμόζονταν κατά τις εισαγωγές 
των γεωργικών προϊόντων, θα αντικατασταθούν από σταθερούς δασμούς· 
ότι, για την συνέχιση της εφαρμογής) του ως άνω καθεστώτος, απαιτείται να 
θεσπιστούν νέοι κανόνες εφαρμογής, και να καταργηθεί ο κανονισμός (ΕΟΚ) αριθ. 
1620/773 του Συμβουλίου· 
ότι χρειάζεται να προβλεφθεί ότι, όπως ορίζεται στη συμφωνία, ο ειδικός φόρος 
κατά την εξαγωγή μετακυλίεται επί της τιμής του ελαιολάδου κατά την εισαγωγή 
του στην Κοινότητα· ότι, για να εξασφαλιστεί η ορθή εφαρμογή του εν λόγω 
καθεστώτος, χρειάζεται να ληφθούν τα αναγκαία μέτρα ούτως ώστε ο φόρος να 
εξοφλείται το αργότερο κατά την εισαγωγή του ελαιολάδου· 
1 ΕΕ αριθ. L 267 της 27.09.1978, ο. 2 
2 ΕΕ αριθ. L 336 της 23.12.1994, σ. 1 
3 ΕΕ αριθ. L 181 της 21.07.1977, α. 4 
3/5 
ότι, σε περίπτωση τροποποίησης των επί του παρόντος ισχυόντων όρων του 
ειδικού καθεστώτος που προβλέπεται στη συμφωνία συνεργασίας, ιδίως όσον 
αφορά τα ποσά, καθώς επίσης και σε περίπτωση σύναψης νέας συμφωνίας, θα ήταν 
αναγκαίο να προσαρμοστεί ο παρών κανονισμός ούτως ώστε να ενσωματώσει 
αυτές τις αλλαγές· ότι χρειάζεται να προβλεφθεί ότι αυτές οι προσαρμογές θα 
εγκριθούν από την Επιτροπή σύμφωνα με τη διαδικασία που προβλέπεται στο 
άρθρο 38 του κανονισμού αριθ. 136/66/ΕΟΚ του Συμβουλίου της 22ας Σεπτεμβρίου 
1966, περί δημιουργίας κοινής οργανώσεως αγοράς στον τομέα των λιπαρών 
ουσιών4, όπως τροποποιήθηκε τελευταία από τον κανονισμό (ΕΚ) αριθ. 1581/965· 
ότι η Επιτροπή έχει θεσπίσει προσωρινά, με τον κανονισμό (ΕΚ) αριθ. 2146/956, 
ένα αυτόνομο καθεστώς του οποίου η ισχύς λήγει στις 30 Ιουνίου 1997· ότι είναι, 
επομένως, αναγκαίο να προβλεφθεί ότι ο παρών κανονισμός τίθεται σε ισχύ από 
την 1η Ιουλίου 1997· 
ΕΞΕΔΩΣΕ ΤΟΝ ΙΙΑΡΟΝΤΑ ΚΑΝΟΝΙΣΜΟ : 
Αρθρο 1 
Ο παρών κανονισμός προβλέπει ορισμένους κανόνες εφαρμογής όσον αφορά το 
ειδικό καθεστώς εισαγωγών για το ελαιόλαδο καταγωγής Λιβάνου. 
Αρθρο 2 
1. Το ύψος του εφαρμοζόμενου τελωνειακού δασμού κατά την εισαγωγή 
ελαιολάδου το οποίο δεν έχει υποστεί επεξεργασία ραφιναρίσματος και 
υπάγεται στους κωδικούς ΣΟ 1509 10 10, 1509 10 90 και 1510 00 10, το 
οποίο παράγεται εξ ολοκλήρου στο Λίβανο και μεταφέρεται κατευθείαν από 
την χώρα αυτή στην Κοινότητα, μειώνεται κατά 0,7245 ECU/100 χλγρ. 
2. Εφόσον ο Λίβανος επιβάλλει έναν ειδικό φόρο κατά την εξαγωγή αυτού του 
ελαιολάδου, το οποίο έχει παραχθεί εξ ολοκλήρου στο Λίβανο και 
μεταφερθεί κατευθείαν από τη χώρα αυτή στην Κοινότητα, το ύψος του 
τελωνειακού δασμού μειώνεται, επιπλέον, κατά ένα ποσό το οποίο ισούται 
με το ποσό του ειδικού φόρου, μέχρι του ποσού των 5,796 ECU/100 χλγρ. 
3. Η μείωση του ύψους του τελωνειακού δασμού που προβλέπεται στην 
παράγραφο 2 του παρόντος άρθρου, εφαρμόζεται για κάθε εισαγωγή για την 
οποία ο εισαγωγέας προσκομίζει, κατά την εισαγωγή του ελαιολάδου, το 
αποδεικτικό στοιχείο σύμφωνα με το οποίο στην τιμή εισαγωγής 
μετακυλίεται ο ειδικός φόρος εξαγωγής. 
Αρθρο 3 
4 ΕΕ αριθ. L 172 της 30.09.1966, α. 3025 
5 ΕΕ αριθ. L 206 της 16.08.1996. ο. 11 
6 ΕΕ αριθ. L 215 της 09.09.1995, ο. 1 
4/ 
Οι λεπτομέρειες εq)αρμoγής του παρόντος κανονισμού αποφασίζονται από την 
Επιτροπή σύμφωνα με τη διαδικασία που προβλέπεται στο άρθρο 38 του 
κανονισμού αριθ. 136/66/ΕΟΚ του Συμβουλίου. 
Αρθρο 4 
Σε περίπτωση τροποποίησης των σημερινών όρων του ειδικού καθεστώτος που 
προβλέπεται στη συμφωνία συνεργασίας, ιδίως όσον αφορά τα ποσά, καθώς επίσης 
και σε περίπτωση σύναψης νέας συμφωνίας, η Επιτροπή θα αποφασίσει σύμφωνα 
με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ 
του Συμβουλίου, σχετικά με τις αναγκαίες προσαρμογές του παρόντος κανονισμού. 
Άρθρο 5 
Ακυρώνεται ο κανονισμός (ΕΟΚ) αριθ. 1620/77 του Συμβουλίου. 
Αρθρο 6 
Ο παρών κανονισμός τίθεται σε ισχύ την επομένη ημέρα μετά από τη δημοσίευση 
του στην Επίσημη Εφημερίδα των Ευρωπαϊκών Κοινοτήτων. 
Εφαρμόζεται από την 1η Ιουλίου 1997. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα 
σε κάθε κράτος μέλος. 
Βρυξέλλες, 
Για το Συμβούλιο 
Ο Πρόεδρος 
ΔΗΜΟΣΙΟΝΟΜΙΚΟ ΔΕΛΤΙΟ 
1. ΚΟΝΔΥΛΙ: 120 Τελωνειακός οασμός και άλλοι δασμοί ΠΙΣΤΩΣΕΙΣ: 13.559,10 εκατ. ECU 
2. ΟΝΟΜΑΣΙΑ ΤΟΥ ΜΕΤΡΟΥ: Πρόταση κανονισμού του Συμβουλίου η οποία προβλέπει ορισμένους κανόνες 
εφαρμογής για το ειδικό καθεστώς των εισαγωγών ελαιολάδου καταγωγής Λιβάνου 
3. ΝΟΜΙΚΗ ΒΑΣΗ: Άρθρο 113 της Συνθήκης 
4. ΣΤΟΧΟΙ ΤΟΥ ΜΕΤΡΟΥ: Οριστική καθιέρωση των παραχωρήσεων που δόθηκαν μετά από ενημέρωση και 
προσαρμογή τους στα σημερινά δεδομένα 
ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ 
(σε εκατ. ECU) ΠΕΡΙΟΔΟΣ 
12 ΜΗΝΩΝ ΤΡΕΧΟΝ 
ΟΙΚΟΝ.ΕΤΟΣ (96) ΕΠΟΜΕΝΟ 
ΟΙΚΟΝ.ΕΤΟΣ 
(97) 
5.0. ΔΑΠΑΝΕΣ ΠΟΥ ΒΑΡΥΝΟΥΝ 
- ΤΟΝ ΠΡΟΫΠΟΛΟΓΙΣΜΟ ΤΩΝ ΕΚ 
(ΕΠΙΣΤΡΟΦΕΣ/ΠΑΡΕΜΒΑΣΕΙΣ) 
- ΤΟΥΣ ΕΘΝΙΚΟΎΣ ΠΡΟΫΠΟΛΟΓΙΣΜΟΎΣ 
- ΤΟΥΣ ΑΛΛΟΥΣ ΤΟΜΕΙΣ 
5.1 ΕΣΟΔΑ 
- ΙΔΙΟΙ ΠΟΡΟΙ ΤΩΝ ΕΚ 
- (ΕΙΣΦΟΡΕΣ/ΔΑΣΜΟΙ) 
- ΣΤΟ ΕΘΝΙΚΟ ΕΠΙΠΕΔΟ 
5.0.1. ΠΡΟΒΛΕΨΕΙΣ ΔΑΠΑΝΩΝ 
5.1.1. ΠΡΟΒΛΕΨΕΙΣ ΕΣΟΔΩΝ 1998 1999 2000 2001 
5.2. ΤΡΟΠΟΣ ΥΠΟΛΟΓΙΣΜΟΥ: 
6.0 ΔΥΝΑΤΗ ΧΡΗΜΑΤΟΔΟΤΗΣΗ Μ Ε ΠΙΣΤΩΣΕΙΣ ΕΓΓΕΓΡΑΜΜΕΝΕΣ ΣΤΟ ΣΧΕΤΙΚΟ 
ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ ΝΛΙ/ΟΧΙ 
6.1 ΔΥΝΑΤΗ ΧΡΗΜΑΤΟΔΟΤΗΣΗ ΜΕ ΜΕΤΑΦΟΡΑ ΜΕΤΑΞΥ ΚΕΦΑΛΑΙΩΝ ΤΟΥ 
ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ NAI/OVΙ 
6.2 ΑΝΑΓΚΗ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ ΝΑ4/ΟΧΙ 
6.3 ΠΙΣΤΩΣΕΙΣ ΠΟΥ ΠΡΕΠΕΙ ΝΑ ΕΓΓΡΑΦΟΥΝ ΣΤΟΥΣ ΜΕΛΛΟΝΤΙΚΟΥΣ 
ΠΡΟΫΠΟΛΟΓΙΣΜΟΎΣ NAIiOYI 
ΠΑΡΑΤΗΡΗΣΕΙΣ: 
Το παρόν μέτρο θεσπίζει οριστικά το μεταβατικό καθεστώς το οποίο θέσπισε η Επιτροπή με τον κανονισμό αριθ. 2146/95, 
όπως τροποποιήθηκε τελευταία από τον κανονισμό αριθ. 2388/96. Δεν υφίστανται επιπλέον δημοσιονομικές επιπτώσεις. 
<ο 

ISSN 0254-1483 
COM(97) 317 τελικό 
ΕΓΓΡΑΦΑ 
GR 02 03 11 
Αριθ. καταλόγου : CB-CO-97-305-GR-C 
ISBN 92-78-21607-0 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο